Teisipäeval, 20. oktoobril avalöögi saanud NYYD Festivali raames esietendub Von Krahli Teatris Märt-Matis Lille uus ooper "Indiate uurimine", mille libreto autor on Jan Kaus ja lavastaja Mart Koldits. Ulatuslikul kirjanduslikul materjalil baseeruv tavatu vormiga kammerooper seostab omavahel Märt-Matis Lille ühed meelisteemad - hiliskeskaja, indiaanikultuuri hävitamine ja lääneliku mõttelaadi kitsaskohad. Ooperis teevad kõrvuti kaasa  näitlejad, lauljad, džässmuusikud, koor ja orkester.